Зимни олимпийски игри 1960
Осмите зимни олимпийски игри се провеждат в ски курорта Скуо Вали (на английски: Squaw Valley Ski Resort) в Калифорния, САЩ от 18 до 28 февруари 1960 г. Скуо Вали се намира в речния басейн на езерото Тахо. Другите градове, кандидатирали се за домакинство, са Инсбрук, Санкт Мориц и Гармиш-Партенкирхен.

Телевизионната компания CBS плаща 50 000 щатски долара, за да спечели правата за излъчване на игрите.

Олимпийският огън е запален в къщата на норвежеца Сондре Норхайм и е пренесен от Осло до Лос Анджелис със самолет. Пламъкът все още гори в Скуо Вали.

Проведени са 15 състезания по ски скокове и алпийски ски, осем надпревари по бързо пързаляне с кънки и три по фигурно пързаляне.

Организационният комитет решава да не се провежда състезание по бобслей поради факта, че само девет нации са заявили участие.

На игрите в Скуо Вали дебют прави биатлонът и за пръв път жени взимат участие в бързото пързаляне с кънки.

Уолт Дисни организира церемониите по откриване и закриване на игрите.

ГДР и ФРГ участват заедно в един обединен отбор.

Рекорди 

 Лидия Скобликова от СССР печели два златни медала в бързото пързаляне с кънки.
 Германецът Георг Тома става първият не-скандинавец, спечелил златен медал в северната комбинация.
 Германката Хайди Биебл (тогава на 19) става най-младата златна медалистка на тази олимпиада.

Медали

Дисциплини

Българското участие 
България участва в Зимните олимпийски игри през 1960 г. Представителите ѝ са алпийските скиори Александър Шаламанов, по-късно именит национален футболист, Георги Димитров и Георги Варошкин и ски бегачите Стефан Митков, Кръстана Стоева, Надежда Василева и Роза Димова. Най-добре се класира Кръстана Стоева, девета в ски бягането на 10 км.

Външни препратки 
 Страница на МОК за игрите през 1960

 
Спорт в Калифорния